Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 7. számú melléklet a 23/2008. (VIII. 8.) PM rendelethez
Paragraph Index: 687

2. A szakképesítés munkaterületének rövid, jellemző leírása Közreműködik a nonprofit szervezetek alapításával és működésével kapcsolatos szervezési feladatok jogszerű lebonyolításában. Kiépíti a helyi kapcsolatrendszert, partnerségi együttműködést épít. Ösztönzi a lokális részvételt, szakmailag támogatja a helyi cselekvést. Közreműködik a gazdálkodást érintő döntések előkészítésében, megvalósításában és ellenőrzésében. Részt vesz a nonprofit szervezetek szervezeti-vezetési feladatainak ellátásában. Közreműködik a modern marketing és a public relations nonprofit szervezetekre specifikált alkalmazásában. Hazai és nemzetközi projekteket, pályázatokat tervez meg és bonyolít le. Forrásteremtési technikákat alkalmaz. Képzéseket, tréningeket szervez, támogatja az élethosszig tartó tanulást. Segíti a szervezet munkatársai, önkéntesei munkájának koordinálását. Modern kommunikációs eszközök, csatornák és technikák segítségével ügyviteli feladatokat lát el. Alkalmazza az érdekérvényesítő és érdekképviseleti technikákat.

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes